SINGER หงอย ศก.ชะลอตัวฉุดกำไร Q3/59 ร่วงกว่า 50%
SINGER หงอย ศก.ชะลอตัวฉุดกำไร Q3/59 ร่วง 51% มาที่ 5.14 ลบ. จากปีก่อนที่มีกำไร 10.58 ลบ. ขณะที่ 9 เดือนแรกมีกำไร 86.40 ลบ. ลดลง 24% จากปีก่อนที่มีกำไร 114.01 ลบ.
11 พ.ย. 2559

บริษัท ซิงเกอร์ประเทศไทย จำกัด (มหาชน) หรือ SINGER รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 5.14 ล้านบาท หรือมีกำไรสุทธิ 0.02 บาทต่อหุ้น ลดลง 51.43% จากช่วงเดียวกันของปีก่อนที่มีกำไรสุทธิ 10.58 ล้านบาท หรือมีกำไรสุทธิ 0.04 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 86.40 ล้านบาท หรือมีกำไรสุทธิ 0.32 บาทต่อหุ้น ลดลง 24.22% จากช่วงเดียวกันของปีก่อนที่มีกำไรสุทธิ 114.01 ล้านบาท หรือมีกำไรสุทธิ 0.42 บาทต่อหุ้น
โดยกำไรในไตรมาส 3/59 ที่ลดลงจากช่วงเดียวกันของปีก่อน เนื่องจากบริษัทมีรายได้รวมลดลงตามยอดขายสินค้าหลัก ขณะที่ภาพรวมเศรษฐกิจยังคงชะลอตัว อุปสงค์ในประเทศฟื้นตัวช้าส่งผลให้กำลังซื้อลดลง รวมถึงได้รับผลกระทบจากการปรับเปลี่ยนรูปแบบบริหาร ทั้งระบบการอนุมัติเครดิตจากศูนย์อนุมัติสินเชื่อส่วนกลางและการจัดเก็บเงินค่าผ่อนชำระสินค้าจากลูกค้า จากเดิมผู้แทนขายจะเข้าไปเก็บเงินและบริการลูกค้าโดยตรงถึงที่บ้านลูกค้า เปลี่ยนเป็นการให้ลูกค้ามาชาระค่าผ่อนชาระสินค้าโดยตรงเข้าบัญชีบริษัทผ่านช่องทางอานวยความสะดวกต่างๆ